קורות פלס"ר 7 במלחמת לבנון השניה
מאת נמרוד דגני (קמב"ץ הפלס"ר אז)

12-26.07
על החטיפה שמעתי בעת שהייתי בחברת אמר"ל בתל אביב. עברתי השתלמות מענק יחד עם עקיבא וגוטינר. הייתי גמור מת כי הייתי בחמ"ל למעצר כל הלילה. תוך כדי השיעורים התבררה תמונת המצב של העיניינים. באמצע במקום ללכת ולתרום דם ליוני ברמב"מ, חזרתי לתלם ויצאתי בסוף ביום שיש לסופ"ש קצרצר בבית. חזרתי לסגור שבת בתלם. קיבלנו הודעה שמפעילים אותנו ביום שישי. מיום ראשון התחיל מרוץ עצבני נגד הזמן להשלים את כל הפערים שהצטברו לאורך שנים ביחידה, כולל להיערך להחלפת קו ולקראת אל"ל קצרצר באליקים. הגענו לאלייקים ביום שלישי בערב, אחרי "ארוחה אחרונה" בארומה ב- M  הדרך.  
27-29.07
ביום חמישי כבר עלינו לברעם והתמקמנו בחניון בנחל דישון. ביום חמישי כבר הופעל צוות של תום עם עידן לפעילות חילוץ טנק מפאתי מעון א-ראס. הם התמקמו באיתור הפגודה וחזרו למחרת שמחים עד הגג. כל הסופ"ש החטיבה לא הייתה סגורה מה לעשות איתנו, והאם אנחנו ת"פ שלהם או של אוגדה 162, שיושבת בגזרת העמק של 769. ביום שבת עברנו להיות ת"פ 162 התמקמנו ברחבת היציאה של קייקי הגושרים. עוד ביום שבת החזירו אותנו בחזרה לדישון, מה לעשות- צבא מטומטם. מה ששכחתי לציין זה את העובדה שגם את הצוות של גורן הפעילו. לא זוכר אם ביום שיש או בשבת, לדעתי בשישי. הוא הופעל לגזרת 75 לדעתי, לא בטוח, וישב בהתחלה ליד מוצב דובב ולאחר מכן סמוך לישוב. הוא תיצפת על מרחב ירון והוריד שם סה"כ 13 מחבלים בוודאות ע"י טיווח והכוונת אש מסייעת. בעיקרון גורן לא דילג איתנו אלא נשאר בברעם. 
30.07
מיום ראשון החלה סדרה של תכנונים וביטולים, תכנונים וביטולים. ביום שני ניראה לי או שלישי בבוקר נודע לנו שאנחנו נכנסים לפתוח ציר ולאבטח לאגף ל- 75. צוות תום בנפרד ת"פ 82 ממקם תצפית מג'אבל כחיל לעבר העיתרון ובינת ג'בל. החל מרוץ קדחתני נגד הזמן לבצע הכנות אחרונות לכתוב פקודה, להכין עזרים, לתכנן, לבצע תרגולות ומודלים, מסדרים ומה לא. אני מאוד לא אהבתי את האווירה היה הרבה אי סדר ובלאגן. בעצם כל יום שלישי חיכיתי לטלפון מאודי שיודעי לי שהכניסה נדחית והטלפון אכן הגיע וזה קצת עזר. עוד באותו ערב נכנסה כיתה מהצוות של שפרן לאבטח את הכשרת המעבר בגדר באזור מלכיה ומוצב תורמוס. 
02.08
נסענו אל המעבר בגדר באוטובוס. לא היה מקום במטען אז עליתי עם השכפץ והווסט עלי ועם התיק לידי. אני סחבתי 7.5 ליטר מים, קצת אוכל, 624, סוללות ספר, משקפת עכבר, רשתות הסוואה, בנדולרה, חולצת T  מצלמה. הייתה כמובן הרבה התבחבשות עם ציוד אחרון. יצאנו בסביבות 22:00. לילה חשוך לחלוטין. צעדים ראשונים דרך המעבר בשד"מ ואנחנו בלבנון. מי בכלל חשב שיצא לי להגיע ללבנון. כבר הייתי בטוח שאני הולך לסיים את השירות בלי שום אירוע צבאי משמעותי.  לפני שאני אמשיך אני חייב לציין שמאוד אהבתי את הרגעים האלה במהלך התנועה שעוצרים, נשכבים על התיק ובוהים בשמיים מלאי הכוכבים, מלא מלא. רואים את שביל החלב, הייתי מריץ מחשבות מכאן ובחזרה לשם. בכל מקרה יצאנו כבדים מאוד ללילה הראשון והצלחנו להתקדם רק איזה 2.5 קילומטרים במקום איזה 7 שתכננו. סדר התנועה היה כזה גורן נע בחוד, אחריו החפ"ק של אודי- אסף, הורסקי ומסורי בתור קשר. אני נצמדתי לצוות של שפרן והצמד שלי היה עוזרי, הוא סחב יובל. אני כל הזמן מציין את הפרטים הקטנים ולא חשובים האלה כי אני אוהב לקרוא אותם אחרי הרבה זמן, ולהיזכר בזוטות האלה. אני נעתי בסוף ורק החוליה של פטל נעה אחריי. בגלל העיכוב נכנסנו לבית בפאתי עיתרון בגבל בטן עבדאללה. במקום להגיע לנ.ג. 708 עם הצוות של שפרן ול- 738 עם הצוות של גורן והחפ"ק ולהיכנס לעמדות. החפ"ק סרק את הבית לפני ומצאנו שם איזה 80 קטיושות, טיל סאגר ו- RPG. פיזרנו עמדות שמירה סביב הפתחים של הבית ונכנסנו לשגרה. בבוקר התחילו העיניינים. זיהינו כמה חמושים עם אפודים זוחלים בשלוחה מולנו. כמעט ירינו בהם, התברר שאלו כוחות של גדוד 299, ערבים נעים בלי קסדות. יותר מאוחר התחילו חילופי אש באזור הבתים של 299. מאוחר יותר זיהנו חמוש חולף ממש מול החלונות ברחוב. עיבינו עמדות והמשכנו לצפות. אני אסף ומסורי וקלע עלינו לגרם המדרגות לקומה מעל. לאט לאט ירד המתח, מסורי והקלע ירדו ורק אני ואסף נשארנו למעלה. אני האזנתי ואסף המשיך לתצפת. פתאום שמעתי צרור יריות- אסף זיהה את המחבל וירה בו. אני הצצתי מהחלון וזיהיתי אותו. הוא פרפר, הרים רגל כשהוא שוכב על הגב. נתתי בו עוד 5 כדורים, ממש ראו איך הגופה "קופצת" מכל כדור. אסף אומר שהמחבל בכלל לא קלט שהיינו בבית ושזה בא לו בהפתעה מוחלטת. 
03.08
באותו לילה לקחנו את הסאגר, ה- RPG  ואת ה M-16 של המחבל באלונקות ל- 299 ושם מילאנו מים וגם הבאנו להם את כרטיסי הזיכרון של המצלמות (הצבא צייד כל צוות ואת החפק במצלמות קנון) מצחיק שיש לצבא כסף למצלמות דיגיטליות ולא לאמצעי קשר אחרים שכל כך ניסנו להשיג כמו מדונות, מגברים , מצפינים, ק.פ. וכו'. באותו לילה התפצלנו מהצוות של גורן. נענו עם הצוות של שפרן לנ.ג. 708. הבעיה הייתה שהיינו כבדים מאוד והתנועה מאוד איטית. לבנות עמדות הסוואה לוקח הרבה זמן לפחות שעתיים. ב- 04:45 כבר מתחילים דמדומי בוקר. לכן צריך להגיע לעמדות גג ב- 03:00. זה מותיר קצת מאוד זמן לתנועה כי תמיד יש סרבולים ולא יוצאים בחושך ראשון אלא בסביבות 21-22. בקיצור עד שיצאנו מהבית של 299 ועד שפה ועד ששם הגענו לעמדות רק ב- 03:30 והתחלנו לעבוד רק ב- 03:45, מה שהותיר לנו שעה לבניית העמדה. המקום שמצאתי, שעדיין עונה על הצייחים ומאפשר להתחפר באדמה נגד פצמ"רים. הבעיה היחידה שהתמקמנו במזבלה. שכבנו בין חיתולים שרופים, שברי זכוכיות וכל גועל נפש שרוף שאפשר לדמיין. הלקט ששמנו על העמדה היה כבד שמתי מה שהיה שם- שמשות שבורות לרוב ורק אחריי זה התחלנו לכסות בכל מיני ניילונים וכו'. בקיצור העמדה קצת קרסה והיה צפוף מאוד. בגלל השעה המאורחות לא היה זמן לחפור כמו שצריך אז העמדה הייתה קטנה (חוץ מזה ש- 7 אנשים זה יותר מידי בעמדה לדעתי). לא היה מקום למקם את האמצעי תצפית ויצא בסוף שסתם נטמענו בשטח בשביל לא למות.  היה חום איימים מסריח וצפוף, לא עמדנו במשימה ויותר מזה היה מקום נהדר להטמעות 100 מטר משם. רק בגלל טמטום שגם רצינו לנסות לעמוד במשימה ובגלל טמטום הפעלות הכוח. 
04.08
ביום שישי בלילה התקפלנו מהעמדות ונשמנו לרווחה. התחלנו תנועה לכיוון האוכף שבין הכרחבון ל- 708, ביצענו חבירה למסייעת של 299 פלוגת 'הרמה' אחרי חבירה בקשר וציקצוקים וסמני לייזר באוויר הצלחנו לקבל מהרמה קיטבג עם 2 שישיות אקווה נובה. בדיוק לפני שנפרדנו והתחלנו לחבור לצוות גורן ולחפק פתאום נשמע מין קול כזה בעל תדירות גבוה כמו לייזר כזה. כולנו השתטחנו אחרי זה ניראה לי שזיהינו סאגר. זה היה דיי מגניב גוש אדום כזה עף לאיטו באוויר ונתקע בבית ומתפוצץ. כשרואים את הסאגר לא יודעים בהתחלה אם הוא עף אילך או לא אז יש את החשש הזה באוויר. אחריי שהתחזלש אירוע הסאגר התחלנו חבירה לגורן ולחפק והתחלנו תנועה לעבר עינתא, ל ת- 26 לקבל הספקה בהיטס. שוב אותם רגעים קטנים ונפלאים של בהייה בכוכבים ובשמיים. המסוק חבר באיחור של חצי שעה בשלוש במקום ב- 02:30 וכרגיל מגיעים לשעות לא שעות. המסוק מגיע בשקט מפעיל את הפנס האדום שלו מתקרבב עד מטר מהקרקע, משמיט את ההספקה ובורח מייד. טייסים פוחדים אימים מלהיות על הקרקע. כאן מתחילות הבעיות של הערב. ח"א הוסיף לקיטבגים שבני המפ"מ העמיס לנו עוד איזה 30 קיטבגים משלו מלאים במים (שוב אקווה נובה), בנוסף הכל היה עטוף במין רשת גומי הפעלה מסיבית. עד שפתחנו את הרשת עד שהבנו מה הולך מבחינת כל הקיטבגים עברה עוד איה חצי שעה- זה רק הוסיף ללחץ. כבר שלוש וחצי, אודי החליט להיכנס לעמדות טרסה נסתרות מעיינתא. בנינו עמדות דיי טובות, היו לנו גם רשתות בולדר בצבע מתאים. היו שתי בעיות: א. היינו 9 במעדה, ב' היינו קילומטר אווירי מול שמורת טבע. עליה עוד נשמע בהמשך. לא חשבנו על השמורה כשהתמקמנו. לא הקמנו אמצעי תצפית, ולא תדרכנו את האנשים. זה בא לנו בהפוכה. 
05.08
ביום שבת אחה"צ זיהינו שיגור של קטיושות מהשמורה, לא יכולנו להוציא נ.צ. מדויק כי זה היה במדרון אחורי ביחס אילנו.  ניסינו להכווין אש מסייעת ולגרום לשריפה בשמורה ע"י זרמן ותאורה רסיק קרקע אבל זה לא כל כך הצליח. גם יותר מאוחר ח"א ירד שם חזק על השמורה עם פצצות כבדות. בשבת בערב דילגנו לבית של פלאח שאנחנו נמצאים בו עד עכשיו.
06.08
 ביום ראשון מתנו מרעב כי לא קיבלנו הספקה, אז חזרנו לנקודת ההספקה בהיטס לראות אולי השארנו קיטבגים עם אוכל. ביום שני יצא לנו לאכול טיפה יותר, אכלתי ½ טונה טירס ועד איזה משהו אבל לפחות היה מספיק מים. לפני שנגיע לדבר על אירועי יום שני בלילה אני רק אספר שעידן חבר אתמול. 
07.08
והנה אני כאן בנ.צ. 728845/669607 בביתו של איזה פלאח לבנוני , מוקף מטעים ובשטח פתוח, החרמון ורמת הגולן נשקפים אל מול עיני והדהודי הפגזים מרעישים באזני. מאזין לצריח אותיות (תדר החטיבה) ולמשובח (תדר הפלס"ר) יושב ומנסה להעלות אל הכתב את כל קורות ה"מלחמה" הזו. לקח לי הרבה זמן עד שחשבתי לכתוב ביומן מבצעים זה. כבר משנכנסנו רציתי לכתוב על כל מה שקורה ועובר עלי. עכשיו שאנחנו כבר יום שני ברצף באותו בית והזמן המת בצהריים, בחום, הוא מעין זמן מת שכזה שכולם ישנים ולי יש את השקט שלי לכתוב. כמעט לקחתי מהבית מחברת של הפלאח, עד שנזכרתי שלפטל (אחד החיילים) יש יומן מבצעים, אותו אין לי בעיה לנצל. אני רוצה להתחיל עוד בהתחלה מהרגע שבו התחילו כל האירועים. 

ביום שני בערב היינו אמורים ללכת להביא את הקיטבגים שהגיעו ביום ראשון ל- 299. קודקוד מאמן היה אמור להוביל את השיירה. הוא חיכה שגדוד 53 (טללים) יפתח את ציר אדוטית ואז הוא יוכל להיכנס. הוא לא הסכים להיכנס עד ל- ת 26. הוא טען שציר יזריס ממוקש אז הוא מגיע עד יזריס אדוטית. יצאנו כוח של 10 אנשים, אסף הוביל, אני סגרתי.  בגלל שהוא אמר לנו שהציר ממוקש אז הקפנו אותו דרך מלא מטעים וטרסות. כשהתקרבנו למפגש הצירים אסף החל חבירה בקשר עם קודקוד מאמן ושאל אותו אם הוא ראשון בטור. אחריי שיצר איתו קשר עין , שינהם לא ידעו שיש כוח נוסך בחניון טנקים של 53. החוד זיהה תנועה חשודה, אסף עיבה את החוד עם קלעים. אלו היו ארז כהן ויונתן גולדשטיין (אוגוסט 04) הוא נתן שני מטחים. מסתבר שזה היה מט"ק שפשוט הוסתר ע"י סוללה שחפר D-9. קרמבו (רותם רפאל) טיפל בו ופינו אותו עם איזה טנק. בכל מקרה כמובן שהי בעיות עם ההספקה. פומה אחת פרסה זחל אז הגיעו רק חצי מהקיטבגים. 
08.08
ביום שלישי היו פה המון קרבות ויריות. היו שני מטר מאיתנו יריות, עפו פה נ"ט באוויר. נפגעו שני טנקים של גדוד 53, ותקעו גם D-9. מרוב הבלאגן ירו עלינו פגז של טנק על הבית. למזלנו הוא פגע בגג ושפשף את התקרה. זה היה דיי מפחיד הרעש והעשן, כל הבית רעד. 
09.08
ביום שלישי בלילה יצאנו אני ואסף למטמון (הספקה שהוצנחה) של גולני. כמו ילדים התרוצצנו בלילה בין החבילות וליקטנו "מפאת השדה" כמו אביונים ודלים. השמחה והאושר. במקום לבצע משימות הוצאנו משימות כיצד לאכול. אתמול בלילה חבר קודקוד אזובי (מ"פ הנדסה) והביא לנו אספקה ואת עידן, גורן ושני החיילים של צוות יוני.
11.08
לפני שיצאנו לדרך לעבר בית יהון, שם היינו אמורים להיות תצפית קדמית של החטיבה ולאבטח גם לגזרת גולני, אכלנו ארוחת "יום שישי" של כולם ביחד. זנגה (נדב ארז) קידש על מיץ ענבים פריגת. בכל מקרה בערב יצאנו לחבור לגדוד 51 בשביל ללכת בעקבותיו לבית יהון ע"מ לצמצם את הסיכוי שיירו עלינו בדו"צ, אז החלטנו לנוע צמודים לכוח גדול. קבענו לחבור בבית ספר בעינתא, מין שכונה צפונית של בנת' גבל. בדרך לשם עברנו ליד מרכבה 3 שחטף נ"ט, מצבה עומדת, גרוטאת שלדת רפאים. רואים את העשן ואת הטנק חרוך ואת היציאה של הטיל מהצריח כולו מפוצץ ניתז החוצה. כל העיירה עיי חורבות כל בית שבור, מפוצץ, חורים של פגיעות הרכבים הרוסים מהזחלים. בקיצור חברנו ל- 51 והתחלנו תנועה בעקבותיהם. תנועה איטית להחריד שנמשכה שעות. בסוף כמובן שלפנות בוקר הגענו למסקנה שלא ניכנס לבתים בשעה נורמאלית. נכנסנו שם לעמדות סבך, אני הייתי עם עוזרי והחפק. 

12.08
ממש בדמדומי בוקר הגיעו לאזור טנקים של גדוד 53 שרצו להסתוות בשטח. טנק אחד כמעט דרס את העמדה של פטל. עוזרי היה מחוץ לעמדה שלנו ועשה עליה שיפוצים אחרונים, מטרים ספורים מהעמדה של פטל עוזרי סימן לו לעצור ובנס לא דרסו אותם. אבל לצערי עמדה ליד של גולני, לא יודע בדיוק מה היה שם והם כן נדרסו. טנק עלה של על שני חבר'ה שם חטפו שברים בידיים וברגלים. לא יודע בדיוק אבל שמענו את הצעקות שלהם וזה היה דיי מפחיד. הטנקים עזבו את האזור ונכנסנו לשגרה. הייתה לנו עמדה דיי נחמדה לשם שינוי בלי זבובים. בערב אחריי הרבה התבחבשויות התחלנו תנועה לעבר בית יהון. נכנסנו שם לאיזה בית אחריי שניסינו לפרוץ אותו מלא זמן. נכנסנו רק לגרם מדרגות שהוביל לגג ולידו שפרן מיקם שתי עמדות הסוואה אחת בתצפית ואחת באבטחה לאחור. העמדות שלו היו בשטח הסבוך שהיה לידנו. איתנו בבית היו לוי, עופר, קרמר וורנר. 
13.08
זה מוביל אותנו ליום ראשון בו לא היה יותר מידי דברים מעניינים. 
14.08
ביום שני ב- 07:00 אמורה להיכנס הפסקת אש. יום ראשון עבר בשקט ביום שני לפנות בוקר ח"א ירד על בית יהון והפציץ את המסגד והפיל את מגדל המים. סה"כ הפיל 10 פצצות. אני צפיתי מהגג ודיווחתי פגיעות לנציג ח"א בחמ"ל, היה נחמד. ביום שני היה האירוע המעניין של המלחמה. בצהריים זיהינו שני חמושים אחד עם תיק ענק הולכים מכיוון העמדות של שפרן לכיוון בית יהון (מזרחה). ביקשנו אישור לפתוח באש, אבל עד שקיבלנו אישור הם כבר נכנסו לבית יהון. אחרי איזה זמן הם חזרו, תיזמנו מכת אש, ירו צלף וקלע, הם לא פגעו. התחלנו לירות הם זחלו מתחת לבולדר. פתאום זיהינו גם מחבל מאחוריי הבית, אסף ירה בו וגם פגע, העמדה של פטל שמעו אותו נענק ומדווח בקשר/טלפון גם קיבלנו אישור לזה מהאזנות של 8200. המחבלים היו מחופרים מאחרויי בולדר, מזלט זיהה אחד מהם בוודאות. ירינו עליהם במכות אש אבל זה לא עזר. אני יריתי שני לאווים ו- 8 פצצות מטול.
15.08
 רצינו להביא טנקים בלילה לפני היציאה ועד שהם באו באמת היה בסדר, רק שאחד מהם נתקע אז כבר ויתרנו והתחלנו תנועה חזרה ארצה, תחילת המסע. יצאנו מחוץ לבית חיכינו לשפרן שיחבור אלנו והתחלנו תנועה חזרה קצת אחריי 22:00. אני סגרתי את הכוח. החברה סה"כ הלכו די מהר. לחץ ישראל מסתבר חזק יותר מכל לחץ בית. הלכתי וזה סיכם לי את כל המלחמה. כל השדות השרופים שעברנו, כל הזבל, בקבוקי האקווה נובה, הבתים ההרוסים, הכבישים ועמודי החשמל, שדות הטבק הרמוסים, הלילה והכוכבים. הזענו כמו חמורים בייחוד היה מציק בקסדה עם כל הזבל שהצטבר על הראש, ממש הציק ומגרד. פגשנו את הצוות של גורן במפגש יזריס- אדוטית. שם בערך הגיעו האמרים עם תום ויוני ולקחו לנו את התיקים. המשכנו תנועה בשני טורים וזה הרגיש כמו מסע. אני ועידן סגרנו בסוף הכוח. משם ההליכה הייתה ע"ב הציר הלוגיסטי מה שאומר שכבר עברו עליו מליון טנקים, הלכנו בתוך פודרה והיה מלא אבק. הציר הזה אחריי שכבר ירדנו מהכרחבון וה- 708 עשה עיקול מצפון לאל מנחלה שזו חתיכת עיקוף וחצה דו"כ שלוחות, כך שדי פיסטנו. נדהמתי לאורך כל הדרך איך אני מכיר טוב את כל השטח שם, מכיר את האיזור הזה בלבנון כמו כף ידי. לפני הסוף הסדר תנועה כבר התפזר וזה התחיל ממש להראות כמו מסע. בנוסף כבר ראיתי את האורות של מלכיה ומוצב תורמוס, שהמעבר נמצא ביניהם. בכל מקרה האוטובוס חיכה לנו איזה קילומטר מהמעבר גבול שאת זה היינו אמורים ללכת ברגל. שהגענו לחניון כמובן שהאוטובוס לא הסכים לרדת לשטח. קיללתי שם את הנהג והכל ועשיתי עוד 500 מטר סוחב את הציוד ביד. הייתה פריסה נחמדה. כולם נסעו להתקלח בברעם. לי לא היה כוח לחכות ולהידחף איתם, הלכתי לישון בתוך הצד החיצוני של השק"ש בערך ב- 07:00 וקמתי בערך ב- 10:00. 
עקיבא הקפיץ אותי ואת עידן לברעם. כאמור עכשיו אני פה בשלווה, נח לי. 


(16.08 11:05)
זהו נגמרה המלחמה. אני עכשיו בחניון בקבר ישעיהו, מנוחה מוחלטת. על מד"ס בחורשה בצל, ברקע שירים של מאיר אריאל ואריק איינשטיין. אתמול בלילה באו לבקר אותי ההורים יפתח איה וענת. עכשיו אני ברגעים של שלווה מסיים לכתוב את קורות המלחמה הזו. כל היחידה באיזה אכסניה בפקיעין. ביקשו מפקד שיישאר פה בחניון, ישר התנדבתי ונידבתי גם את עידן. עכשיו נחזור לנקודה שבה הפסקתי לרשום, יום שישי.
 







לו"ז היחידה 
	תאריך
	יום
	תיאור

	21.07
	שישי
	קבלת פקודת התרעה על ירידה מהקו

	25.07
	שלישי
	עזיבת הקו בתלם והגעה לאליקים לאל"ל

	27.07
	חמישי
	הגעה לחניון בדישון, הפעלה של צוות תום לחילוץ טנק (מהפגודה)

	28.07
	שישי
	הפעלה של צוות גורן לדובב לתצפית על ירון

	29.07
	שבת
	דילוג לקייקי הגושרים וחזרה

	30.07
	ראשון
	הפעלת צוות תום למוצב שקד

	31.07
	שני
	פקודת התראה על כניסה ביום שלישי

	01.08
	שלישי
	הכנות ליציאה, חזלו"ש, הפעלת צוות שפרן לתורמוס, כניסה של תום

	02.08
	רביעי
	כניסה ללבנון בלילה

	03.08
	חמישי
	התמקמות בפאתי עיתרון, מציאת קטיושות וסאגר. חיסול מחבל.

	04.08
	שישי
	מעבר דרך גדוד 299 השמטת שלל, התמקמות צוות שפרן במזבלה ב- 708, צוות גורן + חפק בין הכרתבא ל- 708

	05.08
	שבת
	דילוג להספקה מוסקת (ת 26) התמקמות בעמדת טרסות 200 מ' צפונה ל 757

	06.08
	ראשון
	זיהוי ירי קטיושות ודילוג של שפרן לבית + חפ"ק. גורן בעמדות

	07.08
	שני
	אין שינוי זיהוי יציאה מהשמורה בצהריים, בלילה זיהוי שני אנשים

	08.08
	שלישי
	החלפת צוותים, אירוע דו"צ בחבירה לקודקוד מאמן (הנדסה של החטיבה???) ירי על מט"ק מגדוד 53.

	09.08
	רביעי
	במקום

	10.08
	חמישי
	במקום

	11.08
	שישי
	דילוג לשקיף א- נמיל בעקב גדוד 51

	12.08
	שבת
	דריסת חיילי גולני על ידי גדוד 53 ושהייה בעמדות

	13.08
	ראשון
	יציאה בלילה לבית יהון והתמקמות. ביום כלום

	14.08
	שני
	בבוקר חיל האוויר מפציץ, ירי על מחבלים. בלילה יציאה חזרה לישראל

	15.08
	שלישי
	מסע חזרה לישראל.


    

ר  " קורות פלס 7  במלחמת לבנון השניה   ) ר אז " ץ הפלס " קמב ( מאת נמרוד דגני      12-26.07   עברתי השתלמות מענק יחד עם  .  ל בתל אביב " על החטיפה שמעתי בעת שהייתי בחברת אמר תוך כדי השיעורים התבררה  .  ל למעצר כל הלילה " הייתי גמור מת כי הייתי בחמ .  עקיבא וגוטינר חזרתי לתלם ויצאתי  ,  מ " באמצע במקום ללכת ולתרום דם ליוני ברמב .  תמונת המצב של העיניינים קיבלנו הודעה שמפעילים אותנו  .  חזרתי לסגור שבת בתלם .  ש קצרצר בבית " בסוף ביום שיש לסופ מיום ראשון התחיל מרוץ עצבני נגד הזמן להשלים את כל הפערים שהצטברו לאורך  .  ביום שישי הגענו לאלייקים ביום  .  ל קצרצר באליקים " כולל להיערך להחלפת קו ולקראת אל ,  שנים ביחידה -  בארומה ב "  ארוחה אחרונה " אחרי  ,  שלישי בערב M  .    הדרך   27-29.07   ביום חמישי כבר הופעל צוות של תום  .  ביום חמישי כבר עלינו לברעם והתמקמנו בחניון בנחל דישון הם התמקמו באיתור הפגודה וחזרו למחרת  .  ראס - עם עידן לפעילות חילוץ טנק מפאתי מעון א פ שלהם  " והאם אנחנו ת ,  ש החטיבה לא הייתה סגורה מה לעשות איתנו " כל הסופ .  שמחים עד הגג או של אוגדה  162 שיושבת בגזרת העמק של  ,  769 פ  " ביום שבת עברנו להיות ת .  162  התמקמנו  צבא  -  מה לעשות ,  עוד ביום שבת החזירו אותנו בחזרה לדישון .  ברחבת היציאה של קייקי הגושרים לא זוכר אם ביום  .  מה ששכחתי לציין זה את העובדה שגם את הצוות של גורן הפעילו .  מטומטם הוא הופעל לגזרת  .  לדעתי בשישי ,  שיש או בשבת 75 וישב בהתחלה ליד מוצב  ,  לא בטוח ,   לדעתי כ  " הוא תיצפת על מרחב ירון והוריד שם סה .  דובב ולאחר מכן סמוך לישוב 13  מחבלים בוודאות  .  בעיקרון גורן לא דילג איתנו אלא נשאר בברעם .  י טיווח והכוונת אש מסייעת " ע   30.07   ביום שני ניראה לי או שלישי  .  תכנונים וביטולים ,  מיום ראשון החלה סדרה של תכנונים וביטולים -  בבוקר נודע לנו שאנחנו נכנסים לפתוח ציר ולאבטח לאגף ל 75 פ  " צוות תום בנפרד ת .  82  ממקם  החל מרוץ קדחתני נגד הזמן לבצע הכנות אחרונות  .  בל ' אבל כחיל לעבר העיתרון ובינת ג ' תצפית מג אני מאוד לא אהבתי  .  מסדרים ומה לא ,  לבצע תרגולות ומודלים ,  לתכנן ,  להכין עזרים ,  לכתוב פקודה בעצם כל יום שלישי חיכיתי לטלפון מאודי שיודעי לי  .  את האווירה היה הרבה אי סדר ובלאגן עוד באותו ערב נכנסה כיתה מהצוות של שפרן  .  שהכניסה נדחית והטלפון אכן הגיע וזה קצת עזר .  לאבטח את הכשרת המעבר בגדר באזור מלכיה ומוצב תורמוס   02.08   לא היה מקום במטען אז עליתי עם השכפץ והווסט עלי ועם  .  נסענו אל המעבר בגדר באוטובוס אני סחבתי  .  התיק לידי 7.5 ,  קצת אוכל ,   ליטר מים 624 רשתות  ,  משקפת עכבר ,  סוללות ספר ,  חולצת  ,  בנדולרה ,  הסוואה T  יצאנו  .  הייתה כמובן הרבה התבחבשות עם ציוד אחרון .   מצלמה בסביבות  22:00 מי  .  מ ואנחנו בלבנון " צעדים ראשונים דרך המעבר בשד .  לילה חשוך לחלוטין . 

